มีอะไรกับแฟนเเบบป้องกันค่ะ ถุงยางไม่รั่วไม่แตกไม่ขาด แต่ผ่านไป1เดือนแล้วค่ะ. ปจด ยังไม่มาเลยค่ะ เลยกำหนดมา6วันแล้ว อยากทราบว่าจะทานยาคุมฉุกเฉินเพื่อให้ ปจด มาได้หรือไม่ค่ะ
สวัสดีค่ะ ....การมีเพศสัมพันธ์โดยป้องกันโดยการใส่ถุงยางอนามัย ถ้าถุงไม่ฉีกขาด ไม่รั่ว ใส่ตลอดการมีเพศสัมพันธ์เลยนั้น โอกาสตั้งครรภ์มีน้อยมากๆค่ะเรื่องประจำเดือนที่มาช้า ถ้าช้ากว่า 35 วันจากครั้งก่อน จะถือว่าผิดปกติ ซึ่งควรยืนยันก่อนว่าไม่ได้ตั้งครรภ์ และถ้าไม่ตั้งครรภ์และยังไม่มา ก็ควรไปหาสาเหตุอื่นๆที่รพ ไม่ควรซื้อยาคุมฉุกเฉินมากินเองเพื่อหวังผลให้ประจำเดือนมา เพราะเลือดจะออกจากการได้รับฮอร์โมนมากผิดปกติเข้าไป ไม่ใช่เลือดประจำเดือนจริงๆค่ะ ควรหาสาเหตุและแก้ไขตามสาเหตุนั้นๆนะคะ